《呈閒閒宗师吴公》
元代·周权

上界仙官紫宸客，朱颜雪额双瞳碧。超然心与造化游，回头风雨人间窄。

金函玉印来帝傍，赞书屡下紫泥香。珠裳宝璐映星月，苍精含景生寒芒。

年光老我红尘里，遥睇蓬莱隔弱水。金丹何日乞刀圭，聊跨白鸿三万里。

作者简介：处州人，字衡之，号此山。磊落负隽才。工诗。游京师，袁桷深重之，荐为馆职，弗就。益肆力于词章。有《此山集》。